CELEX: 32007D0808
Language: et
Date: 2007-12-06 00:00:00
Title: Nõukogu otsus 2007/808/ÜVJP, 6. detsember 2007 , millega muudetakse otsust 2006/807/ÜVJP Euroopa Liidu politseimissiooni kohta Palestiina aladel

8.12.2007   
            
            
               ET
            
            
               Euroopa Liidu Teataja
            
            
               L 323/56
            
         
      NÕUKOGU OTSUS 2007/808/ÜVJP,
   6. detsember 2007,
   millega muudetakse otsust 2006/807/ÜVJP Euroopa Liidu politseimissiooni kohta Palestiina aladel
   EUROOPA LIIDU NÕUKOGU,
   võttes arvesse nõukogu 14. novembri 2005. aasta ühismeedet 2005/797/ÜVJP Euroopa Liidu politseimissiooni kohta Palestiina aladel, (1) eriti selle artikli 14 lõiget 2 koostoimes Euroopa Liidu lepingu artikli 23 lõike 2 teise taandega,
   ning arvestades järgmist:
   
               (1)
            
            
               Nõukogu võttis 14. novembril 2005. aastal vastu ühismeetme 2005/797/ÜVJP Euroopa Liidu politseimissiooni kohta Palestiina aladel kestusega kolm aastat. Missiooni täitmisetapp algas 1. jaanuaril 2006.
            
         
               (2)
            
            
               Nõukogu võttis 20. novembril 2006. aastal vastu otsuse 2006/807/ÜVJP, (2) milles määrati kindlaks, et ajavahemikul 1. jaanuar 2007 kuni 31. detsember 2007 on missiooni tegevusega seonduvate kulutuste katmiseks ettenähtud eelarve 2 800 000. eurot.
            
         
               (3)
            
            
               Kõnealusest eelarvest võib katta kulutusi, mis on seotud missiooni tegevusega ajavahemikul 2007. aasta 1. jaanuarist kuni 2008. aasta 29. veebruarini,
            
         ON TEINUD JÄRGMISE OTSUSE:
   Artikkel 1
   Otsuse 2006/807/ÜVJP artikkel 1 asendatakse järgmisega:
   
      „Artikkel 1
      1.   Ajavahemikul 1. jaanuar 2007 kuni 29. veebruar 2008 on missiooni tegevusega seotud kulutuste katmiseks ettenähtud lõplik eelarve 2 800 000 eurot.
      2.   Nõukogu otsustab enne 2008. aasta 29. veebruari EUPOL COPPS eelarve ajavahemikuks 1. märts 2008 kuni 31. detsember 2008.”
   
   Artikkel 2
   Käesolev otsus jõustub selle vastuvõtmise päeval.
   Artikkel 3
   Käesolev otsus avaldatakse Euroopa Liidu Teatajas.
   
      Brüssel, 6. detsember 2007
      
         
            Nõukogu nimel
         
         
            eesistuja
         
         A. COSTA
         
      
   
   
      (1)  ELT L 300, 17.11.2005, lk 65.
   
      (2)  ELT L 329, 25.11.2006, lk 76.